**แบบฟอร์มคำขอใช้สิทธิของเจ้าของข้อมูลส่วนบุคคล**

**บริษัท พีทีที แอลเอ็นจี จำกัด**

พระราชบัญญัติคุ้มครองข้อมูลส่วนบุคคล พ.ศ. 2562 ("**พระราชบัญญัติฯ**") ได้ให้สิทธิบางประการแก่เจ้าของข้อมูลส่วนบุคคล รายละเอียดสิทธิของท่านสามารถดูได้ที่นโยบายความเป็นส่วนตัวที่เกี่ยวข้อง โดยที่ท่านสามารถใช้สิทธิของเจ้าของข้อมูลส่วนบุคคลดังกล่าวได้ภายใต้ข้อกำหนดและข้อยกเว้นตามกฎหมายที่ใช้บังคับ และ/หรือ ตามกระบวนการจัดการคำขอใช้สิทธิของบริษัท พีทีที แอลเอ็นจี จำกัด (มหาชน) ("**บริษัทฯ**" หรือ "**เรา**")

ข้อมูลส่วนบุคคลที่เก็บรวบรวมตามคำขอใช้สิทธินี้ เป็นข้อมูลส่วนบุคคลที่จำเป็นต่อการยืนยันตัวตนของผู้ใช้สิทธิ เพื่อให้เราสามารถดำเนินการที่เกี่ยวข้องกับคำขอใช้สิทธิของเจ้าของข้อมูลส่วนบุคคลของท่านได้อย่างปลอดภัย โดยที่เราจะเก็บรวบรวม ใช้ หรือเปิดเผยข้อมูลส่วนบุคคลที่ท่านให้ตามคำขอใช้สิทธินี้เฉพาะเพื่อการยืนยันตัวตนผู้ใช้สิทธิ การดำเนินการตามคำขอใช้สิทธิของเจ้าของข้อมูลส่วนบุคคล การดำเนินการภายในของบริษัทฯ และ/หรือ เพื่อการปฏิบัติตามกฎหมายที่เกี่ยวข้องเท่านั้น

โปรดนำส่งแบบฟอร์มคำขอใช้สิทธิของเจ้าของข้อมูลส่วนบุคคล ("**คำขอใช้สิทธิ**") พร้อมทั้งเอกสารการยืนยันตัวตน (เช่น สำเนาบัตรประจำตัวประชาชน ทั้งนี้ โปรดดำเนินการปิดทับเนื้อหาข้อมูลส่วนบุคคลที่ละเอียดอ่อนบนสำเนาเอกสารดังกล่าวก่อนนำส่งให้เรา (เช่น ข้อมูลศาสนา)) เพื่อการยืนยันตัวตนผู้ใช้สิทธิ หรือการยืนยันอำนาจในการใช้สิทธิแทนผู้อื่น และนำส่งเอกสารทั้งหมดดังกล่าวมาที่ [pdpa@pttlng.com](mailto:pdpa@pttlng.com)

**การตอบกลับคำขอใช้สิทธิของท่าน:**

* ในกรณีที่คำขอใช้สิทธิของท่านถูกต้องครบถ้วน และกระบวนการตรวจสอบยืนยันตัวตนผู้ขอใช้สิทธิถูกต้องและเสร็จสิ้น เราจะตอบรับคำขอใช้สิทธิของท่าน และเริ่มดำเนินการตามคำขอใช้สิทธิของท่าน
* ในกรณีที่คำขอใช้สิทธิของท่านถูกต้องครบถ้วน แต่เราไม่สามารถตรวจสอบยืนยันตัวตนของท่านได้ เราจะดำเนินการแจ้งให้ท่านทราบถึงกรณีดังกล่าว เพื่อให้ท่านนำส่งข้อมูลหรือเอกสารที่เกี่ยวข้องตามกระบวนการตรวจสอบและยืนยันตัวตนของท่าน
* ในกรณีที่คำขอใช้สิทธิของท่านไม่ถูกต้อง หรือไม่ครบถ้วน (เช่น ไม่ชัดเจนว่าท่านต้องการใช้สิทธิใด หรือข้อมูลตามคำขอใช้สิทธิไม่ครบถ้วน) เราจะแจ้งให้ท่านทราบว่าไม่สามารถปฏิบัติตามคำขอใช้สิทธิของท่านด้วยเหตุผลอะไร

**ส่วนที่ 1: ข้อมูลการยืนยันตัวตน**

|  |  |
| --- | --- |
| **ข้อมูลผู้ใช้สิทธิ** | |
| คำนำหน้า - ชื่อ - นามสกุล |  |
| ข้อมูลการติดต่อ (เช่น ที่อยู่ หมายเลขโทรศัพท์ ที่อยู่อีเมล) |  |
| เอกสารยืนยันตัวตนที่นำส่งมาพร้อมคำขอใช้สิทธิฉบับนี้ | * สำเนาบัตรประจำตัวประชาชน * สำเนาหนังสือเดินทาง   อื่น ๆ (โปรดระบุ) ....................................................................................... |
| (กรณีการใช้สิทธิแทนผู้อื่น โปรดกรอกข้อมูลในส่วนนี้ พร้อมนำส่งเอกสารที่ท่านอ้างอิงสิทธิเป็นผู้ดำเนินการแทน (เช่น เอกสารมอบอำนาจ))  **ข้อมูลผู้แทน** | |
| คำนำหน้า - ชื่อ - นามสกุล |  |
| ข้อมูลการติดต่อ (เช่น ที่อยู่ หมายเลขโทรศัพท์ ที่อยู่อีเมล) |  |
| ความสัมพันธ์ระหว่างท่าน และเจ้าของข้อมูลส่วนบุคคลผู้มอบอำนาจ |  |
| เอกสารยืนยันตัวตนที่นำส่งมาพร้อมคำขอใช้สิทธิฉบับนี้ | * สำเนาบัตรประจำตัวประชาชน * สำเนาหนังสือเดินทาง   อื่น ๆ (โปรดระบุ) ....................................................................................... |

**ส่วนที่ 2: รายละเอียดคำขอใช้สิทธิ**

|  |  |  |
| --- | --- | --- |
| **สิทธิที่ขอใช้** | **คำอธิบายสิทธิ** | **รายละเอียดคำขอ** |
| * สิทธิในการเข้าถึง | ท่านอาจมีสิทธิขอเข้าถึงหรือขอรับข้อมูลส่วนบุคคลของท่านที่อยู่ในความครอบครองของเรา | **1. โปรดระบุข้อมูลที่ขอเข้าถึง**  [*โปรดระบุ*] -ขอสำเนากรมธรรม์  **2. ท่านต้องการ**   * ขอเข้าถึงข้อมูลส่วนบุคคล * ขอรับสำเนาข้อมูลส่วนบุคคล * เปิดเผยถึงการได้มาซึ่งข้อมูลส่วนบุคคลที่ท่านไม่ได้ให้ความยินยอม   **3. โปรดระบุเหตุผลประกอบคำขอใช้สิทธิ**  [*โปรดระบุ*] |
| * สิทธิในการขอแก้ไขข้อมูล | ท่านอาจมีสิทธิขอให้แก้ไขข้อมูลส่วนบุคคลของท่าน ให้ถูกต้อง เป็นปัจจุบัน สมบูรณ์ และไม่ก่อให้เกิดความเข้าใจผิด | **1. โปรดระบุข้อมูลที่ท่านต้องการขอแก้ไข**  [*โปรดระบุ*]  **2. โปรดระบุข้อมูลใหม่ที่ต้องการแก้ให้ถูกต้องหรือสมบูรณ์**  [*โปรดระบุ*] |
| * สิทธิในการขอโอนย้ายข้อมูลส่วนบุคคล | ท่านอาจมีสิทธิขอรับข้อมูลส่วนบุคคลของท่านที่อยู่ในความครอบครองของเราในรูปแบบที่มีการจัดระเบียบแล้ว และสามารถอ่านได้ในรูปแบบอิเล็กทรอนิกส์ เพื่อส่งหรือโอน ข้อมูลส่วนบุคคลดังกล่าวไปยังผู้ควบคุมข้อมูลส่วนบุคคลรายอื่นได้ในบางกรณี | **1. โปรดระบุข้อมูลที่ต้องการโอนย้าย**  [*โปรดระบุ*]  **2. ท่านต้องการ**   * ขอรับข้อมูลส่วนบุคคลของท่านที่อยู่ในความครอบครองของเราในรูปแบบที่สามารถอ่านหรือใช้งานโดยทั่วไปด้วยเครื่องมือหรืออุปกรณ์ที่ทำงานได้โดยอัตโนมัติและสามารถใช้หรือเปิดเผยได้ด้วยวิธีการอัตโนมัติ * ให้ส่งหรือโอนข้อมูลส่วนบุคคลในรูปแบบที่สามารถอ่านหรือใช้งานโดยทั่วไปด้วยเครื่องมือหรืออุปกรณ์ที่ทำงานได้โดยอัตโนมัติและสามารถใช้หรือเปิดเผยได้ด้วยวิธีการอัตโนมัติไปยังผู้ควบคุมข้อมูลส่วนบุคคลรายอื่น * ขอรับข้อมูลส่วนบุคคลที่เราส่งหรือโอนไปยังผู้ควบคุมข้อมูลส่วนบุคคลรายอื่น โดยตรง   **3. โปรดระบุเหตุผลประกอบคำขอใช้สิทธิ**  [*โปรดระบุ*]  **4. โปรดระบุรายละเอียดผู้ควบคุมข้อมูลส่วนบุคคลที่ท่านประสงค์ให้เราส่งหรือโอนข้อมูลส่วนบุคคลตามคำขอข้างต้น**  [*โปรดระบุ*] |
| * สิทธิในการคัดค้าน | ท่านอาจมีสิทธิคัดค้านการเก็บรวบรวม ใช้ หรือเปิดเผยข้อมูลส่วนบุคคลของท่าน เช่น  การคัดค้านการเก็บรวบรวม ใช้ หรือเปิดเผยข้อมูลส่วนบุคคลของท่านเพื่อวัตถุประสงค์เกี่ยวกับการทำการตลาดแบบตรง | **1. โปรดระบุข้อมูลและวัตถุประสงค์ที่ท่านต้องการคัดค้านการประมวลผล**  [*โปรดระบุ*]  **2. โปรดระบุเหตุผลประกอบคำขอใช้สิทธิ**  [*โปรดระบุ*] |
| * สิทธิในการระงับการใช้ | ท่านอาจมีสิทธิขอให้ระงับการใช้ข้อมูลส่วนบุคคลของท่านในบางกรณี | **1. โปรดระบุข้อมูลที่ท่านต้องการระงับการประมวลผล**  [*โปรดระบุ*]  **2. โปรดระบุเหตุผลประกอบคำขอใช้สิทธิ**  [*โปรดระบุ*] |
| * สิทธิในการลบหรือทำลาย | ท่านอาจมีสิทธิขอให้เราดำเนินการลบ ทำลาย หรือทำให้ข้อมูลส่วนบุคคลของท่าน  เป็นข้อมูลที่ไม่สามารถระบุตัวตนท่านได้ | **1. โปรดระบุข้อมูลที่ท่านต้องการขอลบหรือทำลาย**  [*โปรดระบุ*]  **2. เหตุผลที่ท่านขอลบหรือทำลาย**   * ข้อมูลส่วนบุคคลหมดความจำเป็นตามวัตถุประสงค์ที่เก็บรวบรวม ใช้ หรือเปิดเผย ในคราวแรก * ท่านได้ถอนความยินยอมในการประมวลผลข้อมูลส่วนบุคคลดังกล่าวไปแล้ว * ท่านได้คัดค้านการประมวลผลข้อมูลส่วนบุคคลดังกล่าว * ข้อมูลส่วนบุคคลของท่านถูกเก็บรวบรวม ใช้ หรือเปิดเผยอย่างไม่ถูกต้องตามกฎหมาย |
| * สิทธิในการถอนความยินยอม | สำหรับวัตถุประสงค์ที่ท่านได้ให้ความยินยอมไว้แก่บริษัทฯ ในการเก็บรวบรวม ใช้ หรือเปิดเผยข้อมูลส่วนบุคคลของท่าน ท่านสามารถขอถอนความยินยอมเมื่อใดก็ได้ | **1. โปรดระบุวัตถุประสงค์ที่ท่านต้องการถอนความยินยอม**  [*โปรดระบุ*] |

ทั้งนี้ การใช้สิทธิข้างต้นของท่านอาจถูกจำกัดโดยขึ้นอยู่กับเงื่อนไขและข้อยกเว้นตามกฎหมาย ในบางกรณีหากเราเห็นสมควรว่า  
คำขอใช้สิทธิของท่านไม่สมเหตุสมผล (manifestly unfounded) หรือฟุ่มเฟือยเกินความจำเป็น (excessive) เราอาจเรียกเก็บค่าธรรมเนียมเพื่อการปฏิบัติตามคำขอใช้สิทธิดังกล่าว

**ส่วนที่ 3: การรับทราบและยืนยัน**

ข้าพเจ้าได้อ่านและทำความเข้าใจเนื้อหาคำขอใช้สิทธิฉบับนี้โดยละเอียดแล้ว และยืนยันว่าข้อมูลต่าง ๆ ที่ได้แจ้งให้บริษัทฯ ทราบนั้นเป็นความจริงและถูกต้อง ข้าพเจ้ารับทราบและเข้าใจความจำเป็นในการตรวจสอบเพื่อยืนยันตัวตนในการปกป้องสิทธิของเจ้าของข้อมูลส่วนบุคคล หากข้าพเจ้าให้ข้อมูลที่ผิดพลาดด้วยเจตนาทุจริต ข้าพเจ้าอาจถูกดำเนินคดีตามกฎหมายได้ ทั้งนี้ ในบางกรณี อาจจำเป็นต้องติดต่อข้าพเจ้าเพื่อขอข้อมูลเพิ่มเติม ข้าพเจ้าเข้าใจด้วยว่าคำขอใช้สิทธิของข้าพเจ้าจะไม่ได้รับการดำเนินการจนกว่าบริษัทฯ จะได้รับข้อมูลที่จำเป็นในการดำเนินการตามคำขอใช้สิทธิอย่างครบถ้วน สมบูรณ์

ในการนี้ ข้าพเจ้าจึงได้ลงนามไว้เพื่อเป็นหลักฐาน

ลายมือชื่อ:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ชื่อ - นามสกุล:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

วันที่:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_